Lolo Rico

María Dolores Rico Oliver, nada en Madrid en 1935 e finada en Donostia o 19 de xaneiro de 2019, foi unha escritora, realizadora de televisión, guionista e xornalista española.

 Traxectoria 
Nada  en Madrid, durante a guerra civil a familia trasladouse a Donostia. Viviu unha infancia marcada pola posguerra. O seu pai, severo e de dereitas soubo transmitirlle o aprecio polos libros. A lectura e a escritura foron o seu refuxio dende idade temperá. Con once anos esforzousese por entender Psicopatoloxía da vida cotiá de Sigmund Freud e O capital de Marx, libros que formaban parte da biblioteca familiar.

Comezou estudos de Belas Artes, que abandonou decidida a dedicarse á literatura. Despois, á idade de vinte e tres anos contraeu matrimonio co empresario Santiago Alba, dedicándose á  vida familiar. Segundo explicou na súa autobiografía, foi un matrimonio triste, que se separou anos despois, cando xa tiveran sete fillos xuntos.

En Barcelona coñeceu a Carlos Barral, Juan Marsé, Ana María Moix e Jaime Gil de Biedma. Máis tarde entrou na Facultade de Ciencias da Información de Madrid. Cambiando o rumbo da súa vida militou no Partido Comunista. 

Posteriormente, chegou o seu traballo en TVE e o éxito profesional. Foi pioneira, alcanzando a dirección dun programa de televisión. Faleceu dunha parada cardiorrespiratoria en Donostia o día 19 de xaneiro de 2019, aos 83 anos. Foi incinerada e as súas cinzas enterradas, por desexo da súa familia, no cemiterio de Polloe, a poucos metros da sepultura de Clara Campoamor.

Foi nai do filósofo Santiago Alba Rico, da escritora, guionista e fotógrafa Isabel Alba Rico, do escultor e escenógrafo Nicolás Alba Rico e avoa de Nagua Alba (deputada no Congreso dos Deputados por Guipúscoa e secretaria Xeral de Podemos Euskadi).

Tras o seu falecemento, os seus fillos doaron a biblioteca persoal de Lolo Rico, composta por máis de 5000 exemplares entre libros, CDs e DVDs, á biblioteca de Navarra.

 Carreira profesional 
Comezou a súa carreira escribindo contos infantís e traballando en Radio Nacional de España e en TVE. 

Para Radio Nacional dirixiu e escribiu nos anos 70 o programa infantil Dola, Dola, tira la bola, para o que creou a  personaxe de Dola e polo que recibiu en 1977 un Premio Ondas. Nesa mesma década converteuse en guionista de espazos infantís, como La casa del reloj e Un globo, dos globos, tres globos na década de 1970.

Como creadora e directora iniciouse en 1981, co espazo La cometa blanca, en que se emitían sketches, animación propia e actuacións en directo. Xa en 1984, creou para a mañá dos sábados o famoso programa La bola de cristal, presentado por Alaska. Tratábase dun programa de marcado estilo innovador que recolleu parte das modas e ideas da movida madrileña.

Foi a primeira muller en dirixir un espazo televisivo e responsable da área de programas infantís e xuvenís de TVE.

En 2008, Lolo Rico publicou as súas memorias Cómo es posible que el tiempo pase tan rápido y yo no me dé cuenta.

 Obra 
 Literatura infantil e xuvenil 
 Se vende Villacañitas, Ediciones Anaya, 1967. ISBN 978-84-207-0881-2
 Los cuentos del sarampión, ilustracións de Luis Ignacio de Horna, Ediciones Anaya, 1968, Salamanca. ISBN 978-84-207-0468-5
 Piedras Grises, Editorial Molino, 1971, Barcelona.
 Angelita, la ballena chiquitita, Editorial Miñón, 1975
 El mausito, ilustraciones de José Ramón Sánchez, Editorial Miñón, 1975
 Llorón hijo de dragón, ilustraciones de Miguel Fernández-Pacheco, Editorial Miñón, 1975, Valladolid, ISBN 10: 843550459X
 Josfa, su mundo y la oscuridad, La galera, ISBN-10: 842464512X
 Cuentos del cine, Editorial Miñón, 1976
 Cuentos del teatro, Editorial Miñón, 1976
 Cuentos del circo, Editorial Miñón, 1976
 Cuentos de los juegos, Editorial Miñón, 1976
 Ramón Ge Te, Noguer, 1982, ISBN 84-279-3135-2
 Nikolás Malencovich. Eldragón en el bolsillo, Montena Ediciones, 2006, ISBN::978-84-8441-311-0
 Nikolás Malencovich. Nosotros estamos aquí, Montena Ediciones, 2006, ISBN:978-84-8441-312-7

 Literatura para adultos 
 ¿Cómo leer un libro?, Lolo Rico e Antonio Mingote, Editorial Magisterio Español, Prensa Española y Editora Nacional, 1975.
 Filmoteca infantil: una selección de películas y series (3-12 años), Lolo Rico; Villar Arellano Yanguas (coord.) Caja de Ahorros de Navarra, 2010. ISBN 978-84-96506-21-3.
 Cómo es posible que el tiempo pase tan deprisa y yo no me dé cuenta,[memorias] Barcelona: Plaza & Janés, 2008. ISBN 978-84-01-30555-9.
 Nosotros estamos aquí!. Barcelona: Montena, 2006. ISBN 978-84-8441-312-7.
 Cartas de una madre de izquierdas a una hija de derechas. Barcelona: Plaza & Janés, 2004. ISBN 84-01-30523-3.
 Cómo hacer que tus hijos lean: análisis y recetas. Madrid: Alfaguara, 2003. ISBN 84-204-4406-5.
 El libro de "La bola de cristal". Barcelona: Plaza & Janés, 2003. ISBN 84-01-37838-9.
 Si tu hijo te pide un libro. Madrid: Espasa Calpe, 1999. ISBN 84-239-7796-X.
 T.V., fábrica de mentiras: la manipulación de nuestros hijos. Madrid: Espasa Calpe, 1994. ISBN 84-239-9108-3.
 El buen espectador: cómo ver y enseñar a ver la televisión. Madrid: Espasa Calpe, 1994. ISBN 84-239-7716-1.
 Si yo fuera rica. Madrid: Espasa-Calpe, D.L. 1993. ISBN 84-239-8612-8.
 Castillos de arena: ensayo sobre literatura infantil. Granada: Alhambra, 1986. ISBN 84-205-1411-X.
 Los hijos: infancia, familia, adolescencia, juventud, adopción. Madrid: Rialp, [1975]. ISBN 84-321-1800-1.
 Escritores frente a la tortura. Relatos. Álvaro Durán. Carlos Fabetti, Luis L. Lloret, Javier Maqua, Lourdes Ortiz, Ignacio Pastor, Lolo Rico, Juana Salabert etc., Talasa Ediciones, 1997.
 Escritores sobre el racismo. (Colaboración), Talasa Ediciones e SOS Racismo, 1998.

 Traducións 
 Un invierno en la vida de gran oso, de Jean-Claude Brisville. Miñón, 1981
 Discursos y textos políticos, de François Mitterrand, Sociedad General Española de Librería, 1982.
 Consuelo de Saint-Exupèry: la rosa del principito de Paul Webster, Espasa-Calpe, 1993.
 Lo que yo he visto en la prisión de la Santé, de Veronique Vasseur, Hiru, 1999.
 Cartas abisinias, de Arthur Rimbaud, tradución, notas, prólogo e epílogo de Lolo Rico, coa colaboración de Marijose Oliver, Ediciones del Viento, 2010

 Notas 

 Véxase tamén 
 Ligazóns externas 
 Obra escrita de Lolo Rico
 Páxina web oficial de Lolo Rico
 Twitter oficial de Lolo Rico
 Entrevista en "La Entrevista del Mes" en Vimeo

Categoría:Nados en Madrid
Categoría:Nados en 1935
Categoría:Finados en 2019
Categoría:Guionistas de España
Categoría:Personalidades do cinema de España
Categoría:Personalidades da televisión
Categoría:Tradutores de España
Categoría:Tradutores ao castelán
Categoría:Premio Ondas